Ana Blanco

Ana Isabel Blanco López, nada en Bilbao o 28 de novembro de 1960, é unha pedagoga e xornalista vasca, coñecida por presentar os informativos de TVE desde comezos da década de 1990.

 Traxectoria 
Estudou Pedagoxía na Universidade de Deusto, e comezou a súa relación cos medios de comunicación en 1980 mediante colaboracións no programa de radio Los 40 Principales da Cadena SER en Bilbao, que compaxinaba cos estudos.

Entre 1989 e 1990 compaxinou o seu traballo en Radio 16 coa presentación do programa cultural de Telemadrid chamado Zip-Zap. La guía, xunto a Agustín Bravo. En 1990 incorporouse a TVE.

Na tempada 1991/1992 pasou a presentar en La 2, Noticias de La 2, na súa edición de tarde.

Desde o 21 de setembro de 1992 ó 24 de setembro de 1993 presentou o Telediario 2 con Matías Prats. A edición estivo dirixida por Miguel Adrover. Desde o 27 de setembro de 1993 ó 31 de agosto de 1996, presentou Telediario 1, con Matías Prats. 

Desde o 8 de setembro de 1996 ó 28 de abril de 1998, volveu presentar Telediario Fin de Semana con Pedro Sánchez Quintana, estando acompañados desde o 5 de setembro de 1997 por Sergio Sauca nos deportes. 

Desde o 29 de abril de 1998 ó 31 de xullo de 1998 presentou o Telediario 2 con María Escario nos deportes, relevando a Ernesto Sáenz de Buruaga. 

Desde o 31 de agosto de 1998 ó 30 de xullo de 2013, presentou o Telediario 1, relevando a Matías Prats e Almudena Ariza.

Desde o 2 de setembro de 2013 ó 31 de agosto de 2018 presentou o Telediario 2, primeiro con Marcos López até o 1 de xullo de 2014 e en solitario, desde o 8 de setembro de 2014 ó 31 de agosto de 2018; con Jesús Álvarez, nos deportes e Mónica López no tempo. Na edición: María Eizaguirre. 

Desde o 3 de setembro de 2018, volve presentar Telediario 1, 5 anos despois, relevando a Pilar García Muñiz. 

En todólos seus anos nos servizos informativos de TVE pasou por practicamente tódalas edicións dos Telediarios, ademais de moitos especiais informativos, como os dous dedicados ó primeiro aniversario da morte de Lady Di; o do nacemento do primeiro fillo da Infanta Helena ou a inauguración da Expo de Lisboa 98.

O 13 de xuño de 2016, moderou, xunto a Pedro Piqueras e Vicente Vallés, o debate electoral a 4 da Academia de Televisión  -o único da campaña- entre Mariano Rajoy, Albert Rivera, Pedro Sánchez e Pablo Iglesias.

Dende o sábado 9 de setembro de 2023, Ana Blanco presenta Informe Semanal en TVE 1.

Premios
 Premio Antena de Oro, en 1999.
 Insignia de Caballero de la Orden Nacional del Mérito, en 2005, pola Embaixada de Francia en España.
 Micrófono de Oro do ano 2005 que concede a Federación de Asociacións de Radio e Televisión.
 Premio ATV (Academia de Televisión de España) á Mellor comunicadora de informativos en 2000, 2004, 2005, 2010 e 2012, galardón para o que tamén foi nomeada en 1998, 1999, 2002, 2003, 2006, 2007 e 2008.
 Premio ATV Mellor Comunicadora 10 de informativos, na edición de 2007 a ATV concede os premios ós mellores profesionais da televisión dos últimos 10 anos, e na categoría de mellor comunicador/a de informativos dos últimos 10 anos a premiada foi Ana Blanco.
 Premio da Asociación Profesional Española de Informadores de Prensa, Radio y Televisión.
 Premio TP de Oro 2007 e 2008 á mellor presentadora de informativos.
 Premio Manuel Alonso Vicedo do 2008 polo seu estilo imparcial e sobrio.
 Premio Nacional de Periodismo Pedro Antonio de Alarcón 2011 concedido polo concello de Guadix e a Asociación da Prensa de Granada.
 Distinción Lan Onari outorgada o 25 de outubro de 2011 polo Goberno vasco en recoñecemento á súa traxectoria profesional.
 Premio Ondas Nacional de Televisión á Mellor presentadora entregado o 24 de novembro de 2015.
Premio á Traxectoria Jesús Hermida 2018, concedido pola Academia das Ciencias e as Artes de Televisión.

 Notas 

 Véxase tamén 
 Ligazóns externas 
 Ana Blanco en la página de Radio Televisión Española
 Fotos de Ana Blanco (capturas)
 Ana Blanco presentará Informe Semanal

Categoría:Xornalistas do País Vasco
Categoría:Presentadores de televisión do País Vasco
Categoría:Alumnos da Universidade de Deusto

Categoría:Nados en Bilbao
Categoría:Nados en 1961
Categoría:Presentadores de Televisión Española